****

**Obec Sebedražie**

**Všeobecne záväzné nariadenie**

**č. 1/2021**

o určení miesta a času zápisu dieťaťa na plnenie povinnej školskej dochádzky v základnej škole

Schválené uznesením č. 5/03/2021 na zasadnutí Obecného zastupiteľstva

obce Sebedražie dňa 18.3.2021

Obecné zastupiteľstvo obce Sebedražie v súlade s § 6 zákona č. 369/1990 Zb. o obecnom zriadení v znení neskorších predpisov a v súlade s § 20 ods. 3 písm. a) zákona č. 245/2008 Z. z. o výchove a vzdelávaní (školský zákon) a o zmene a  doplnení niektorých zákonov vydáva toto

**Všeobecne záväzné nariadenie obce Sebedražie**

**č. 1 / 2021**

o určení miesta a času zápisu dieťaťa na plnenie povinnej školskej dochádzky

v základnej škole

**§ 1**

**Úvodné ustanovenia**

1. Obec Sebedražie je zriaďovateľom Základnej školy Sebedražie, Hlavná 375, 972 05 Sebedražie.
2. Účelom tohto všeobecne záväzného nariadenia je určiť miesto a čas zápisu dieťaťa na plnenie povinnej školskej dochádzky.

**§ 2**

## Povinnosť zákonného zástupcu dieťaťa

1. Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť.
2. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole v školskom obvode v ktorom má dieťa trvalý pobyt , ak zákonný zástupca pre svoje dieťa nevyberie inú základnú školu.
3. **Zápis detí do Základnej školy Sebedražie na školský rok 2021/2022 sa vykoná v budove Základnej školy Sebedražie, Hlavná 375, dňa 17. apríla 2021 v čase od 13.00 do 17.00 hod.**
4. Základná škola Sebedražie pri zápise dieťaťa na plnenie povinnej školskej dochádzky vyžaduje tieto osobné údaje
   1. meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,
   2. meno a priezvisko, adresa zamestnávateľa, trvalé bydlisko zákonných zástupcov.

**§ 3**

**Záverečné ustanovenia**

1. Zrušuje sa VZN obce Sebedražie č. 1/2020 o určení miesta a času zápisu dieťaťa na plnenie povinnej školskej dochádzky v základnej škole schválené 20.2.2020 uznesením č. 5/02/2020.
2. Toto VZN nadobúda účinnosť 15 dňom od jeho vyhlásenia.

**Ing. Dana Kolláriková**

starostka obce

**Zverejnené: 24.02. 2021 Schválené : 18.3.2021 Vyhlásené: 23.3.2021**